
CAN NEWYDD, 


Anerchiad Hen Fab Gweddw 
O EISIEU GWRAIG, 7 


Yn nghyd a'i aflwyddiant wrth gynal ty ei hunan. 





Cenir as “ Billy O' Rourkê is the boy, sir.” 





Holl fechgyn heiny Gymru gu, 
Ystyriwch chwi fy stori, 
'Rhwy' am roi cyngor i chwi gyd, 
Wê! gwnewch mewn pryd briodi ;. 
Myfi sy'n hoenus yn y byd, 
Mae gofid arnai'n gafod, 
Wrth geisio cynal bwth o dy, 
Fe' drylliwyd i gan drallod ; 
'Rwyf bob prydnawn yn bruddaidd iawn, 
Wel, Och ! na bawn yn briod. 


Yn nyddiau'm ie'nctyd, coeliwch fi, 
Cawn garu'r merchad goreu, 
Bu'm yn eu gwasgu yn d ligud 1, 
Hoff arwydd, hyd ffeiriau, 
A llawer lodes yn y ddiffael 
A allwn gael yn briod ; 
Mi glywais lawer c'lomen glir, 
Yn addaw'n ddifyr ddyfod ; 
'Rwyf'n ochain hono na chawn un, 
Mae byny'n ddychryn hynod. 

R'wy'n fawr fy mlinder nos a dydd, 
Wrth gynal ty fy hunan, 

Ni weledd un-dyn dan y rhod 
Erioed un dyn mor drwstan ; 

Mae dull y bwth lle 'rwyf yn byw 
Yn ail i ryw anialwch ; 

'Rwy'” erioed heb ddysgu 'sgubo'r llawr, 
Mor fawr yw f'annifyrwch, 

Am feinir lon mae'm bron yn brudd 
Bob dydd mewn annegwyddwch, 





Mi eis i geisio golchi'm crys, 
Rhyw dd'wrnod cyn y Calan, 
Bu'm arno'n rhwbio'n fawr fy chwys 
Dros haner diwrnod cyfan ; 
Mi eis i'w sychu wrth y tan, 
O ran ei bod yn gwlawio, 
Ac wrth ei ddal ef yn y mwg, 
Rhyw olwg ddrwg ddaeth arno, 
Ac yn y diwedd, wfît i'r crys! 
Mi a'i llosgais wrth ei smwtho, 


Rhyw ddiwrnod bu'm yn drwst ìn iawn, 
Wrth ddyfod adre' o'r felin, 

Mi welwn ddefaid yn yr ardd 
Yn pori prigau'r cenin, 

Mi eis inau i fyn'd i'w hel hwy ffwndd, 
A'r cwd ar draws fy ysgwydd, 

Ces glamp o godwm ar fy nhin 
Cyn cyraedd min y mynydd, 

Nes oedd y blawd ar hyd y llawr, 
Ond oedd hi'n awr annedwydd ? 


Bu'm bedair awr yn cynu'r tan, 
Rhyw fore dydd Cllangauaf, 

Ac wedi hyny wrth yfed te, 
Hi aeth yn drwstan arnaf, 

Wrth lenwi'r teapot, clywch yn siwr, 
A'r berw ddwr y boreu, 

Y Morgan mawr yn berwi'n ffrwd, 
Daeth hwnw'n sgwd i'm sgidiau ; 

Mi deflais inau'r pot a'r big 

Mewn natur ddig yn ddarnaa, 

Bu'm wrth y tan y nos fy hun 
Yn clytio clun fy nhrowsus, 
Fe ddaeth yr hwch at ddrws y ty, 
Tan waeddi'n bur anweddus, 
Rhois inau'r trowsus o fy llaw 
Tra bawn yn myn'd i'w phorthu, 
Ar gefn y gadair wrth y tan, 
Heb feddwl dim drygioni, 
Ac erbyn i mi dd'od yn ol 
'Rhoedd hwnw'n dechreu llosgi, 


Mi eis i fyn'd i wlychu toes, 
Heb aros ryw ben bore, 

?Roedd genyf bedwar pound ar ddeg 
Yn beraidd i wneyd bara ; 

Mi rois y badell wrth y tan, 
Gael iddo wres ì godi, 

Fel gwelais fy mam fy hun, 
Pan fyddai'r hun yn rhewi ; 

Fe fwytodd yr hwch y toes i gyd, 

Tra bu'm yn golchi'r llestri. 


Nis gwn yn iawn pa beth a wnaf, 
'Rwyf agos a gwallgofi, 

Gwae fì na chawn i rhyw ferch wen, 
Yn foddlon i briodi; 

'Rwy'n awr yn agos tringain oed, 
Mae'n hynod i mi'r hanes ; 

Dydd Llan diwedda' wrth gario dw'r, 
Y gofid yn siwr a gefais, 

Wrth groesi pont-bren Pant-y-Rhos, 
Yn nghanol y ffos mi syrthiais, 


Mi fu'm rhyw nos, er's dyddiau'n ol, 
Mor ffol a myn'd i garu, 

A hithau'n dywyll; heb ddim Hoer, 
A'r hin yn oer aneiri'; 

Wrth geisio neidio dros rhyw glawdd, 
A minau'n bur angelfydd, 

Y'mble disgynais ond ar gefn 
Hen darw mawr Shon Glochydd, 

Fe redodd hwnw nerth ei dra'd 
Gan wneuthur nad annedwydd, 

Ni ddof fi byth i bgn a dweyd 
Y modd 'rwyf wedi d'rysu, 
'Rwyf er's pythefaos i ddydd Saul 
Heb gofio tannu'r gwely ; 
Gan faint wy'n feddwl am gael gwiaig, 
'Rwy bron a myn'd yn wallgo, 
Gan fod y llawr er's tri dydd Llun 
Ag eisieu cael ei 'sgubo 
A lympiau mawr o chwaio fel pys 
Ar hyd fy nghrys yn neidio. 


Holl feibion ieuainc Cymru i gyd, 
Fy stori o hyd ystyriwch, 

'Rwy'n wylo dw'r bob mynyd awr, 
Mor fawr yw ?' annilyrwch ; 

Pe cawn i Rachel Ffwrch y Gwynt, 
Neu Gwen o Bentre Gini, 

Neu Doli Fawr a'r gweflau cam, 
Neu Nelli Ram o Rhymney, 

Mi 'isgarwn mewn llan a llys, 
Pe b'ai heb grys am dani, 


Mae ge.” i bedair punt ar ddeg, 
A phedair swllt ar bymtheg, 
A chwcch a dimai, yn nghadw'n glos, 
Ar £' einioes mewn hen faneg, 
A phwt o fochyn wrth y drws, 
Ond beth wyf nes o hono ? 
Mi waria'r cwbl trwy bur serch, 
Os caf rhyw ferch i'm leicio ; 
Wel doed rhyw fenyw'n rhwydd i'm rhan, 
Rhag ií mi wan obeithio, 


Jones a'i Mab, Arjraffwyr, &e., Aberdar. 


